Jabarkan Sejarah dari Kontroversi pembaharuan lesen penyiaran ABS-CBN dalam bahasa melayu

Pada tahun 2014 dan 2015, ABS-CBN telah meminta Kongres ke-16 untuk meluluskan perlanjutan lesen penyiaran pada awalnya, meskipun permohonan pembaharuan tersebut telah ditolak enam tahun kemudian, sehingga 2020.

Presiden Filipina Rodrigo Duterte telah menyuarakan bantahan terhadap pembaharuan lesen penyiaran ABS-CBN berikutan kontroversi iklan kempen plihan raya semasa pilihan raya Presiden Filipina 2016. Beliau mendakwa rangkaian itu enggan menyiarkan iklan kempen presidennya dan menyiarkan iklan politik negatif yang dibayar oleh calon presiden ketika itu, Antonio Trillanes.

Pada 10 Februari 2020, Ketua Peguamcara Filipina Jose Calida memfailkan petisyen quo warranto di hadapan Mahkamah Agung Filipina untuk menarik balik francais ABS-CBN dan anak syarikatnya ABS-CBN Convergence atas dakwaan perlanggaran lesen penyiaran, termasuk perkhidmatam tonton sekali bayar Kapamilya Box Office (KBO) dan sekatan perlembagaan berhubung pemilikan asing terhadap media massa. Rangkaian itu membalas untuk membantah tuduhan yang dilontarkan terhadapnya.

Pada 24 Februari 2020, presiden dan ketua pegawai eksekutif Carlo Katigbak telah meminta maaf kepada Presiden Duterte kerana tidak menyiarkan iklan politiknya semasa pilihan raya 2016. Presiden Duterte telah menerima permohonan maaf itu, menyerahkan pembaharuan lesen penyiaran kepada Kongres.